पायलट ने जालोर के काछेला गांव के खेत में झाेपड़ी में बिताई रात

उदयपुर (प्रेम प्रताप). राजस्थान के उपमुख्यमंत्री सचिन पायलट का ठेठ देसी अंदाज नजर आया। रविवार देर शाम वे जालोर जिले के काछेला गांव पहुंचे। यहां उन्होंने खेत में कुएं के पास बनी एक झोपड़ी में रात्रि विश्राम किया। झोपड़ी में ही पायलट ने राजस्थानी व्यंजन केर, सांगरी की सब्जी, छाछ की राबड़ी और बाजरे की रोटी खाई।

सोमवार सुबह किसानों से बात करने के लिए पायलट यहीं तैयार हुए। उन्होंने दातून की। इसके बाद, पायलट ने किसानों के साथ चाय पर चर्चा की। पायलट दो साल पहले भी काछेला गांव आए थे। तब वे ग्रामीण जयकिशन के खेत में रात्रि विश्राम किया था। कहा जा रहा है कि इस तरह खेत पर रात्रि-विश्राम करने वाले वह प्रदेश की कांग्रेस सरकार के पहले व्यक्ति हैं।

पब्लिक की समस्याओं का जानना मकसद